ຮ່ອງກົງເປີດ ການແຂ່ງຂັນລອຍນໍ້າ ໄປຍັງຝັ່ງເກົາລູນຄືນ ຫລັງຈາກງົດມາໄດ້ 33 ປີ
ມີປະມານ 1,000 ຄົນ ເຂົ້າປະກອບສ່ວນໃນການແຂ່ງຂັນລອຍນໍ້າ ໄລຍະທາງ 1.8 ກິໂລແມດ ຫລືເກືອບສອງກິໂລແມດ ຈາກເກາະຮ່ອງກົງ ໄປຍັງຝັ່ງແຫລມເກົາລູນ.
ຮ່ອງກົງໄດ້ຈັດການແຂ່ງຂັນລອຍນໍ້າຂ້າມອ່າວ ທີ່ເຄີຍຈັດມາແຕ່ປະວັດສາດຂອງຕົນນັ້ນ ໃນວັນອາທິດມື້ນີ້ ອັນເປັນການຍຸຕິການງົດການແຂ່ງຂັນດັ່ງກ່າວ ມາເປັນເວລາ 33 ປີ ຍ້ອນພາວະມົນລະພິດໃນທ່າເຮືອທີ່ມີຊື່ສຽງນັ້ນ ມີນັກລອຍນໍ້າ ຈໍານວນປະມານ 1,000 ຄົນ ເຂົ້າປະກອບສ່ວນໃນການແຂ່ງຂັນລອຍ ນໍ້າ ໄລຍະທາງ 1 8 ກິໂລແມດ ຫລືເກືອບສອງກິໂລແມດ ຈາກເກາະຮ່ອງກົງໄປຍັງ ຝັ່ງແຫລມເກົາລູນ ການແຂ່ງຂັນລອຍນໍ້າປະຈໍາປີ ໄດ້ຈັດຂຶ້ນເປັນເທື່ອທໍາອິດໃນປີ 1906 ເວລາທີ່ເກາະຮ່ອງ ກົງຍັງເປັນເມືອງຂຶ້ນຂອງອັງກິດ ແລະໄດ້ຖືກງົດໄວ້ຊົ່ວຄາວ ຫລັງຈາກການແຂ່ງຂັນປະຈໍາ ປີ 1978 ຍ້ອນຄວາມເປັນຫ່ວງກ່ຽວກັບລະດັບເຊື້ອແບກທີເຣຍສູງແລະຂີ້ເຫຍື້ອ ຕະຫລອດ ທັງສິ່ງໂສໂຄກອື່ນໆ ຢູ່ໃນນໍ້າໃນອ່າວນັ້ນ ກຸ່ມສະພາບແວດລ້ອມເຕືອນວ່າ ເວລານີ້ກໍຍັງມີເຊື້ອແບກທີເຣຍໃນລະດັບສູງຢູ່ ແຕ່ພວກ ຈັດການແຂ່ງຂັນລອຍນໍ້າກ່າວວ່າ ຄຸນນະພາບນໍ້າທີ່ປ່ຽນໄປປ່ຽນມານັ້ນ ແມ່ນດີຂື້ນຫລາຍ ແລ້ວໃນຫລາຍໆມື້ຜ່ານມາ